Gran Apertura di Aña di Ka’i Òrgel - Gobièrnu di Kòrsou
Geplaatst op 14 Yanüari 2019	dor di Ministerio di Enseñansa, Siensia, Kultura & Deporte
Ka’i Òrgel ta parti integral tangibel di nos kultura. Kultura ta e base pa desaroyo di un komunidat. E ta alabes un instrumento importante pa edifikashon di pais (‘nation building’). Den e kuadro aki e afan di gobièrnu ta pa yuda desaroyá siudadanonan i famianan fuerte, responsabel, konsiente, kapas i dispuesto pa kontribuí na desaroyo di nos pais den tur su fasetanan!
• Kreashon di un konsenshi históriko i kultural ku ta kontribuí na desaroyo di nos balornan propio i mas rèspèt pa nos mes;
• Fomentá mas interes pa nos historia, nos herensia kultural i nos ekspreshonnan kultural dor di promové dokumentashon di nos historia kultural riba tur nivel;
Kultura ta un di e pilánan esensial pa konstruí nos nashon (‘nation building’). Den e kuadro aki e enfoke pa e aña aki ta riba músika i historia di músika di Kòrsou, kaminda ta pone aksento riba e piano di silinder “Ka’i Òrgel”/ Cilinder piano/ Barrel Piano/ Caja de música.
Un felis aña di Ka’i Òrgel!